
Fynai'm traed at fyglyd Ferthyr, 
Ar foreuddydd teg o haf; 

A than swn ei ffwrn a'i pheiriant, 
Croesi wnes ei du-lwyd Daf: 
Ond, tra gwnawn ymlaen ymdynu, 

Ac yn syn gan drwst y dre, 
Dygwydd sefyll wnes, ac wele, 
Hen Fethesda ar fy ne'. 


Pan edrychais tua'r fonwent, 
Gwelwn ddyn yn sefyll draw ; 
Tal o gorpb, a du ei ddillad, 
Gyd a phlentyn yn ei law ; 
Pwyso wnaent ar gist naddedig, 
Lle disgynai 'u dagrau 'n lli; 
A phan syllais, wele beddrod, 
Newydd feddrod ydoedd hi. 


Llaw y gwr oedd dan ei arlais, 
A'i benelin ar y nen; 

Yntau, 'r bachgen prudd a bwysai 
Ar y beddrod oer ei ben; 

Weithiau, cipiai'r gwr y plentyn, 
Ac a'i gwasgai yn ei gol; 

Yna, ar y llawr gollyngai, 
A chydwylai'r ddau yn ol. 

Fel y nodwydd ar ehedfaen, 
Tynu tua'n gilydd wnaem, 
O foreuddydd cynnar ie'nctyd, 
Nes ein dau yn un yr aem. 
Rhoes yr angeu, wrth ein dattod, 
Fwy na thasg, o braidd i'w glwyf; 
Canys, tra dydi yn huno, 
Minnau wrth dy erchwyn wyf. 


Cawswn riaint gan Ragluniaeth, 
Rhyngof a niweidiau nam ; 
Eglwys sy'n fy llochi'n gynnes, 
Fel cofleidiau mynwes mam ; 
Etto, mwy i mi na'r cwbl, 
“Oedd mwynhau dy gwmni di, 
Pan ddisgynai'th wen a'th gusan, 
Fel y mêl i'm mynwes i. 


Gyd ag eglwys mor luosog, 
Llawer gair o athrod el ; 
O mor werthfawr i weinidog, 
: Feddu gwraig a'i genau'n sel! 
Gennyt 4i ni chadd athrodwr, 
Ond yr adnod hallt a'r ““hust !” 
Malais byth ni siglai'i thafod, 
Lle na bo agored glust. 


Pan y cwrddwn, fel gweinidog, 
Wg yr ieuanc, gwg yr hen, 
Buan dynit ti yr argraff 
A dy bur, ddiniwed wen ; 
Pan dan flinder diwedd Sabboth, 
Hyfryd brysio tua thre', 
Canys codai'th flasus dammaid, 
A dy groeso'r oll i'w le. 


Pan yn bwrw ar y dyrfa 
Oreu'r daran—oreu'r dôn ; 
Dweyd wrth wel'd yr oll yn ofer, 
Mai yr unpeth tewi a son. 
Yna, O mor ber dy gysur! 
Bellach 'does ond diodde'r hin, 
Edrych ar dy John—dy bictiwr, 
Ocheneidio—plygu'r glin ! 

Ymgorphoriad pur hynawsedd, 
Gyd a'r ostyngeiddiaf serch ; 

Hi, fy hoíf anwylyd ydoedd, 
Os bu'r fath erioed o ferch : 

Gwylaidd rosyn, meddaf, ydoedd— 
Rhosyn per yn ceisio byw, 

Fel hwynthwy—y bach rosynau— 
Cyd â'r boreu, yna'n wyw ! 


Per flodeuyn, gwych ei lestr, 
Gennyf oedd, a mawr ei fri; 
Ond pan gan anwyled ydoedd, 
Ei arogli fyth wnawn i, 
Darnio'r llestr wnaeth yr angeu, 
Nes yn wyw âi'r teg ei wawr; 
Etto arogl y blodeuyn 
Erys gylch y darnau'n awr. 


Tyfu wnelem fel ein gilydd, 
Canys caru'n gilydd wnaem ; 
Braich yn mraich pan elem beunydd, 
O mor hyfryd unfron aem! 
Ceisiwn fod ei hynaws heulwen 
Iddi, foreu gwanwyn braf ; 
Hithau'n ddaear serchus, flysig, 
awn o flodau cariad haf. 


Cerais am yr ymddangosai 
Yn naturiaeth oll i mi, 
Dan ei hanwyl amrywiaethau, 
Yn ei hawyr, llawr, a lli. 
Os machludai fy ngoleuad 
Heno 'nghanol dagrau cur, 
Codai'r boreu ar fy ngalwad 
Gan belydru llonder pur. 


Ie, pur o waelod enaid, 
A gwresogrwydd calon oedd ; 
Gyda rhywbeth tra diniwed, 
A dirwgnach yn ei bloedd, 
Megis enfys o fendithion 
Geid yn gyson gylch ei gwedd ; 
Rhwygo y rhai'n wnaed o'm cofleidiau ! 
Myn'd â'r rhai'n wnaeth creulon fedd! 

Dweyd a wnaeth fod raid fy ngadael, 
A'r holl ia o'i gwefus dodd: 
Tawai'r tannau'n ddiymrafael ; 
Miwsig yn dybenu oedd ; 
Bywyd yn ei ddadgysylltiad, 
Yn rhoi naid o'r drylliawg glai; 
Môr, mewn nefol ymagerddiad— 
Fry i lanw byth heb drai. 


Ei chaeth anadl a wyliasom— 
A wyliasom drwy'r holl nos, 

Tra'r ymnesai ton ei bywyd” 
Tua a glan diweddiad oes. 

O mor isel ei llafariad— 
Araf ei hanadliad hi! 

Tra'r attelid diangfa'i heinioes 
A'r holl nerth a feddem ni. 


Peidiai'r tafod a'r symudiad, 
Ond y llygad aethai'n awr, 
Fel yn weithred, gair, a theimlad, 
Canys dwyfol oedd ei wawr ; 
Yna berwodd fy nheimladau 
Dros ymylau'r fron yn wyllt; 
Dan fath dreial i'w serchiadau, 
Nid oes calon braidd na hyllt. 


Wrth ei herchwyn ar fy ngliniau, 
Ymollyngais yn rhyw lun ; 
Fath wefrdanawl gyffyrddiadau 
Doddent ein heneidiau'n un ; 
Yna'r teimlad dd'ai'n ddiamnaid, 
Sy'n dadwneyd a dattod oll— 
Rwyga ger ei wraidd yr enaid, 
Gan ei ollwng fel yngholl. 


Fel odbluen yn ymdoddi, 
Y disgynodd yn fy nghol: 
Nid oes cariad a thrueni, 
Dyn a seraph, etto'n .ol, 
Yn ymblethu, a chofleidio, 
Hyd wallgofrwydd mud, di gri, 
Fel drwy'r unig wyllt-awr hono 
Awr ddiweddaf gwên i mi! 

Aeth yn oer a gwelw'i gwefus; 
Do, ond ymddangosai i'm 
Ei thoddedig enaid yno'n 
Serch nas gallai farw ddim ; 
Ac o hyd fy llaw a wasgai 
Hi ar y fan lle gwasg'sai'i chlwy” ; 
Ie, ar y glwyfus galon, 
Gawsai beidio teimlo mwy. 


Llawer oer, a digwsg hirnos, 
Dreuliai'm bron, a'm hamrant i, 
Wrth, tra llechit ar fy ystlys, 
Wel'd yr Angeu'n myn'd a thi! 
Yna'th dyner rudd gusanwn, 
Ie, welwed oedd ei gwawr! 
O fy nghalon fach a waeda 
Wele'r gwaetha ddaeth yn awr ! 


Cefais i, sy'n fawr bechadur, 
Gan ein Hiesu lawer fraint, 
Ag nas gall fy mron mo'r teimlo 
Byth, na mesur beth eu maint ; 
Ond o honynt oll mae gennyf 
Hono yn anwylaf un 


I'm roi'th ben ar fron dy Brynwr, 
O'm gruddfanus fron fy hun. 


Ond 'roedd yn yr hyn ddisgwyliwn 
Pan yn glaf, ryw swyn i serch ; 
Sef cael dringo'n beraroglawg 
Yn santeiddiaf eirchion merch. 
Pallwyd hyn i mi—ac etto'r 
Fraint a ges, nid bechan yw ; 
Cadd fy machgen bach a minnau 
Ynddynt beraroglawg fyw. 


Ond mi ges ynghyd a'th Geidwad 
Ran o'r olaf feddwl fu 
Yn ymchwarae drwy dy ysbryd 
Cyn ei naid esgynol fry. 
Do, rhoist imi'th olaf gusan, 
Gyd â'r egwan wasgiad llaw, 
A phelydryn ola'th lygad 
Ar fynediad d'enaid draw. 








18 


Ti oedd—pan y'th gyntaf welais, 
Haul belydrau boreu oes ; 
Felly yn ddiball, parheaist, 
Hyd nes aeth dy golli'n nos; 
Hyd nes canfu 'ngobaith fallder 
Draws ei ardd o flodau byw ; 
Nes fy nghof—fu gynt yn fiwsig, 
Gafodd mai ochenaid yw! 


Ces ar ddeall, 'rol dy golli, 
Am yr oriau dreulit ti, 
Wrth ymroi i ymheddychu 
A'r fath beth a'm gadoi; 
Ac i wel'd nad yw'r Rhagluniaeth 
Hono'n greulon, chwith, na cham, 
Wna'th anwylyd heb ei briod, 
A dy Ioan bach heb fam. 


Olaf air ein nhos-obenydd, 
Odid nad dy enw fydd, 
Deigryn eilwaith yn y boreu 
I dy gof gyssegra'n grudd. 
Haul, a lleuad, ser, ffurfafen ; 
Bach a mawrarlawralli'; 
Aethant rywfodd wrth dy golli, 
Fel dyeithriaid oer i ni. 


Gwnaf a fynwyf, af lle'r elwyf, 
Ti sy'n bob-peth, pob-man byd ; 
Megis ffurf o deg oleuni, 
Llithri draws fy nhrem o hyd. 
Teimlaf danadl ar fy nwyrudd, 
Clywaf, megis cynt, dy gân, 
Nes yw'r galon, gan ei hiraeth, 
Fel ar ymyl tori'n lan. 


Dacw'r Bibl, dacw'r Hymnau, 
Fu'n dy ddal drwy'r olaf don, 
Mynnaf, er yn gwaedu 'm harcholl, 
Gadw 'rhei'na ger fy mron. 

Iê, dyma'th unig blentyn, 
Gedy'r nefoedd hwn i mi, 

Gwyddai'r âi, pe fodd, anwylach, 
Am ei fod dy bictiwr di. 





Pan ganfyddwyf ar y pared 
Ddarlun rhyw-ferch ddoeth a da, 

Gyda'r aeliad, serch sy'n myned, 
Ac â thi i'w frâm yr â. 

Ti yw ysbryd pur fy mreuddwyd, 
Breuddwyd oll yn flodau gardd, 

Adgo'th gân, ei felus fiwsig ; 
Adgo'th wen, ei heulwen hardd. 


'Roli ti am byth ein gadael, 
Llechu dan y garrep oer! 
Lle ni chei yn gwmni gaua', 

Ond yr eira gwyn a'r lloer. 
Nid oes gennym mwy yn gwmni, 
Ond dy feddrod gynnes gau ; 

A dy ddarlun i'w gusanu 
Yn dy le dy hun—ein dau. 


Wrth dy gynnes hen Fethesda, 
Lle cest wledda llawer awr ; 
Bron wrth ddrws yr hen addoldy, 


Mae dy anwyl gorph yn awr ! 
Ofnaist lawer i wrthgiliad, 

Wneyd ymhell yn rhywle'th dre, 
'Nawr, does ond yr udgorn olaf, 

Byth a'th dyn oddiwrth y lle, 


Byth nid elai swn addoli, 
It yn flinder, yn dy fyw ; 
Nid, na chysgai'n «digon agos, 
Yw, na thery'n awr dy glyw. 
Oes a gofid wrth bregethu, 
Fel ei clywsit, pe'n ddihun ? 
Fi nis gwn—ond gwn am un-peth ; 
Nad ei'n angho'n hir gan un. 


Llawer tyner son am danat, 
Llawer hwyl o dyner hedd, 

Sy'n cymmysgu eu hanadlau, 
A'r awelon uwch dy fedd; 

A d'wed llawer sant an odid, 

Dod 'rwyf yma i ganu ffarwel, 
Wylo—methu—troi fy nghefn, 

Ac er eilwaith ddod i'w wneuthur, 
'Troi—ac addaw dod drachefn. 

Er nad yw y gair yn llawer, 
Methaf fi yn lân a'i ddweyd ; 

Ac er oered yw dy wely, 
Haws dod atat, mi wn, na'i wneyd. 


Amser eill dymheru cariad: 
.Metha'i symmud metha'i droi ; 
Rhyw-beth yw sy'n ymsanteiddio 
Pan fo'i obaith wedi ffoi. 
Beth yw miloedd o serchiadau, 
Ddyddiau'u bywyd—ddyddiau'u côn, 
Wrth un serch y fron holltedig 
Fetha ado'r marw'n lân ! 


Bedd i'th adgof yw pob calon 
A'th adwaenai yn y dre; 
A'th feddargraff glân ddarllenir, 
Ar bob tafod 'fewn y lle: 
Nid oes fodd it” mwyach farw, 
Wele, byw wyt gydâ ni; 
Perarogli'n holl aelwydydd ; 
Nid eill bedd dy gynnwys di. 


Ini, blwch anwylaf daear, 
Hon, y fedd-gist yma yw ; 
Ar yr hon y mynnais gerfio, 
Cyfran fach o Air dy Dduw ; 
Gyda hyny, mae dy enw, 
Mewn llyth'renau teg eu llun ; 
Iê, mwy na'r oll f'anwylyd, 
Yma'r ydwyt ti dy hun. 


Weithiau teimlaf y dymuniad, 
Yn ymruthro draws fy mron, 

Megis rocket boeth ac anfad, 
Rhwygai'r awyr—ffriai'r don, 

Am gael gwel'd fy anwyl briod, 
Rhoi o fyd y gwedd-dod gam ; 

Âm atebiad i 'machgenyn, 
Eilw'n f'yml ar ei fam ! 

Mae byw mewn annedd fyglyd, 

Yn graddol ddifa'r iechyd ; 

Ond cynt y lladd mae'n gant mwy blin, 
Swn diflas gwraig geintachlyd. 


Ni allwn gael am-unwaith 

Fawr dwyll gan wr o weniaith ; 

Ond twyllo'n hun wnawn mwy bob tro, 
Pe gwnai ein hudo ganwaith. 





Rhad, rhad, medd genau'r gwerthwr, 
Drud, drud, medd genau'r prynwr; 
Mae rhad a drud fan hon yn ddrwg, 
Mae'r ddau dan wg y Barnwr. 


Mae gobaith sobra'r meddwyn, 
Ac y daw'n ol y crwydryn; 

Ond nid oes gobaith llaesa'r poen 
Hyd dranc, yn nghroen y diogyn. 


Mae amledd y meddygon, 

Ac amledd diod y meddwon, 

Yn dangos fod trwy'r parthau hyn, 
Rhyw lu o fol ynfydion. 


Fel pledren ar yr eigion, 

Neu bluen rhwng awelon, 

Yw dynyn gwyntog, balch, a dig, 
Rhwng mawl a dirmyg dynion. 


Gwell tâl am gadw iechyd, 

Na thâl am ei adferyd ; 

Mae'r cyntaf dâl yn llai ganwaith, 
A gwell o filwaith hefyd. 


Os mynwch iechyd beunydd, 
Hir oes a bywyd dedwydd, 
Ewch i'ch gwelyau fel yr ych, 
A chodwch fel uchedydd. 


Mil gwaeth na chlap y felin, 

A chlap twll gwynt y fegin, 
Yw clap tafodau penau gwan, 
Mae'u swn yn gan mwy gerwin. 





24 


Dyn a digon o'r byd yma, 
Etto'n gwasgu'i gefn a'i fola; 
Ac heb ddim o dda'r byd nesaf, 
O bob dyn yw'r truenusaf. 


Tra bo genym ddwr a dwylo, 
Byddwn lanwedd, boed a fyno; 
Gwell yw angen gwisg a bara, 

Os bydd rhaid, a chael glanweithdra. 


Nid da canmol mawr dduwioldeb 
Unrhyw ddyn o flaen ei wyneb ; 
Rhag nag ymdrech ddim yn mhellach, 
Am fod mwy yn ddyn amgenach. 


Gwall mewn pen yw beio gwallau, 
Gwaith ein gwell o ddeg o weithiau ; 
Beio'c gwall gan ddyn a'i gwello, 
Sydd o fawr ganmoliaeth iddo. 


Nid yw y da yn dda bob pryd, 

Na'r drwg yn ddrwg i bawb o'r byd; 
Pan metho'r da ddiwygio'r dyn, 

Y drwg a'i dwg ef ato'i hun. 


Nid oes nad ennill arian, 

Rhai'n rhwydd, a mwy trwy ffwdan ; 
Ond rhai o bawb a esyd bris 

Ac ystyr ffordd ystorian'. 


Mae natur yn ein dysgu, 

Na fyn yr hen ei blygu; 
Anawdd yw hefyd blygu plant 
Ar ol dybenant dyfu. 


Wrth arbed brig y wialen, 
Rhag croen y ferch a'r bachgen, 
Caledodd llawer un ei war, 

Nes marw ar y grogbren. 


Os bydd genych air i'w gadw, 
Peidiwch a dywedyd hwnw ; 

Rhag os d'wedwch, bydd dywedyd 
Ar eich ol, a gwawdio'ch gwendid. 

Os gafael ar y geiniog 

Gaiff ambell dlawd anghenog, 
Fe waria hon ar foeth diwerth, 
A'i wisg yn anferth dyllog. 


Dewised pawb gelfyddyd, 
Yn ol ei gorff a'i iechyd ; 


Nid hardd saer maen, hyd byr uwch llath, 


Na thaeliwr dwylath hefyd. 


Mae mil yn dewis masnach 

Sy'n galw'i deg amgenach, 

Mewn medr a dysg, mawr olud rhydd, 
O ffoledd, beth sydd ffolach ? 


Canmol bonedd yn ei wyneb, 

Beio yn ei absenoldeb, 

Er cyn waethed fo'r boneddwr, 
Gwaeth o ganwaith yw'r rhagrithiwr, 


Aml fonedd wrth gyfeddach, 
A hir ddilyn gyda'i waelach, 
Aeth heb olud, moes, nac enw ; 
Fel oferddyn cafodd farw. 


Gwawdia, chwardda llawer llencyn, 
Am ben hagrwch mawr yr henddyn, 
Heb ystyried bydd ei dynged 

Ef yr un, os aiff mor hened. 


Os ai byth i 'mofyn priod, 
Cais un fyddi yn adnabod, 
Ach a thylwyth, nod a thymer, 
Gochel garu yn dy gyfer. 


Blin yw gweled gweithiwr caled, 
Yn y ddalfa gan y ddyled 
Dynwyd arno gan ei briod, 
Drwy ei gwastraff a'i segurdod. 


Llawer gwraig, er bod yr oraf, 
Gan ei gwr a fydd y gwaethaf, 
Am na fedd foes dyn na'i deimlad, 
Bwystfil yw o ran ymddygiad. 








Prif hyfrydwch rhai yw clebran 

Geiriau segur, dwl, ac aflan, 

Dadwrdd, gwaeddi, chwerthin, chwiban, 
Hyd y gallont mewn ac allan ; 

Wrth hir arfer, prin y rhoddant, 
Hanner gosteg, pan y cysgant. 

Gwell yw ganddynt golli cyfan 

Dae'r a nef, na cholli clepian. 


Gwelir llawer mam yn gweithio, 
Yn ddigolliad hyd y gallo, 

Er mwyn parchu'n ffol ei merched 
Pertion, megis delwau pared, 

Gan eu gwasgu'n fain a'u gwisgo 
Mewn gwir harddwch, a'u haddurno 
Cylch eu pen a blodau celfydd, 
Megis paenod byddant peunydd ; 
Ond pan fytho yn fethiedig, 

Yn ei chornel am ychydig, 
Edifara facu delwau 

Diwaith, yn lle da weithiesau. 





Llawer tad er mwyn llonyddwch 
Corff, a meddwl llawn dyddanwch, 
Rhoddodd fynu ei awdurdod, 

Hawl a meddiant i'w fab priod ; 
Rhoddi wnaeth ef mewn hen oedran, 
Ffon ei hun i guro'i hunan ; 

Gwell yw baich o ofal bydol, 

Na bychaniad mab hunanol. 


Os bydd gan ddyn ddawn hynod 
At un peth, bydded barod 
I'w iawn ddefnyddio, 
Heb feddwl nad oes arall 
Yn meddu dawn na deall, 
Yn debyg iddo. 
Mae llu, mor falch a'r diafol du, 
Ar beth a roddir 
Gan Awdwr natur, 
Wrth bwys a mesur 

Pa ryfedd fod teyrnasoedd 

Y ddaear, mewn rhyfeloedd, 

Pan mae eglwysi Brenin hedd 

Yn nghledd yn nghledd, rhyw luoedd ; 
Os mynwn hedd o'r orsedd, 
Cyfiawnder pur o'r senedd, 

Rho'ed holl eglwysi Crist i'r byd, 
Nod heddwch hyd y diwedd. 


Mae lladron prif-ffyrdd llydain, 

Yn meddu yspryd milain ; 

Ond gwaeth yw'r plant sy'n gwneuthur cam, 
A'u tad a'u mam eu hunain. 

Rhyw lu drwy ladrad beunydd, 

A nodau nwy anufydd, 

Yrasant eu rhieni mwyn 

I'r bedd, mewn cwyn annedwydd. 


Arfer ynfyd rhai boneddwyr, 

Ydyw, parchu drwg glebarwyr 
Diog, meddw, a chelwyddog, 

Ac athrodwyr dauwynebog ; 

Ond ni pharchant wr o rinwedd, 
Hwn yw'r gwaethaf yn eu hannedd ; 
Gwyr o olud, nid boneddion, 

Mewn gwirionedd, yw'r ynfydion, 





Y RHAGLITH, 


O! na ddywed, pan yn wylo, 

Am dy ddeigryn, “ Ofer ddaw !” 
Beth a dd'ai o flodau daear 

Heb y gloyw ddefnyn gwlaw ? 
O! na ddywed, pan yn wylo, 


Am dy ddagrau, “''N sych yr ant!” 


Os yn santaidd eu ffynhonell, 


Dringo uwch y nwyfre wnant. 


Megis yn allanol natur, 

Cawod, ber ei dafnau, wna, 
Gyd-ddeffroi i dlos fodolaeth 

Swrthlyd flodau heirdd yr ha'; 
Felly dichon gofid hidlo 

Cawod dry'r fagwraeth gref 
Blodau a flagurant etto, 'n 


Hir a hardd yn ngerddi nef. 

Wrth ddynesu 'n ddistaw cefais 
Mai'r gweinidog oedd y gwr, 

Ac mai am anwylaf briod 
Wylai'r galon ddistaw ddwr, 

Ac mae 'r boreu hwnw rhoisid 
Y fedd-adail yn ei lle ; 

Ond o'r diwedd, tori allan 
Wnaeth ei ddwys alar-gân e. 


“ O! fy anwyl, anwyl Briod! 
Roes yr angeu creulon di, 

Nes mai erot ond hyn yma 
Ydyw 'rolla allaf fi? 

Nes nad oes, o faes i'th erchwyn, 
Onid beunydd wylo 'n bod, 

Hyd yr “ Henffych ' ddiwrnod hwnw, 
Cawn ein deuoedd drosti ddod ? 


Mwyach, troi o'r naill flodeuyn, 
At flodeuyn arall wnaf; 
Sugno, megis prudd wenynen ; 
Etto, dim ond chwer'der gaf; 
Tynu yma, yn y diwedd 
Yma 'm lili ber yn wyw ; 
Etto, mae i mê 'n bereiddiach 
Na holl flodau 'r gread fyw. 


Yngwaelodion Sir Gaerfyrddin, 
Lle mae iechyd, lon'd y nen, 
Y'th ganfyddais, O f'anwylyd! 
Fel y lili, 'n wylaidd ben. 
Yna 'th godi, a'th adblanu 
Yma, 'r fyglyd fro, fy ngwaith ; 
Gwywaist tithau dan yr hinsawdd ;. 
Do, ac heb fy meio, chwaith. 


Teg Lanboidy! er y'th welais, 
Megaist dan fy mynwes wres ; 
Nid dy athraw, chwaith, er cystal, 
Gwersi'th ysgol faint eu lles. 

Yn y Cwrtau tyfai'r rhosyn 
Orbereiddiai imi y man: 

Darfu'th swyn, fy hen Lanboidy, 
Pan i'r fynwes ces fy Ann. 

A oesin' warcheidwawl engyl ? 
Neu, a oes un gennyf fi ? 

Gwn yn wir fod, O f'anwylyd, 
Gennyf un tra'r oeddit ti. 

Pan dan lymion arfau'r meddyg, 
Pan dan nychdod hir fy nghlwy', 

Cefais di yn briod gynnes; 
Do, 'n angyles hoff a mwy. 


Duw a ŵyr pa beth sydd oreu ; 

O mor dda fu wrthyf fi! 
* Beth a wnaethwn dan y poenau 

Nychlyd hyny hebot ti? 

D'wedaist yna wrth yr angeu, 
Delit fi a'th ddeheulaw wen ; 

Minnau wyf, pan ddel, heb wybod 
Pwy'n y byd a ddeil fy mhen! 


Ie, hir y tebygasid 
Mai myfi yn gyntaf âi; 

Ac i'm dal a chau fy llygaid, 
Mai tydi y drafferth gai: 

Etto er na'm deil dy ddwylaw, 
Mae dy olaf eiriau'n graig, 

Ag a'm deil, er gwaetha'r angeu, 
Ac ei gwaethaf hithau'r ddraig. 


Pan yr wylit, treiglai'r defnyn 
Claer o'th lygad glas yn syth ; 
Yna tybiwn mod i'n gweled 
Crynllys yn defnynu gwlith : 
Pan y gwenit, âi dy gariad 
Megis bywiol fflamau im'; 
Yna tybiwn 'mod i'n gweled 
Tegwch saphir braidd yn ddim. 


Eiddom dyddiau goreu'r einioes, 
Cyn a chwedi'n c'lymu'n un ; 
Nis gall fod eu gwaethaf mwyach, 

Ond yn eiddof fi fy hun. 
Gwir y gwena'r haul a'r blodau, 
Ac na wenant amat ti; 
Ond cei lechu rhag pob storom, 
Dery'n filain, f'allai, fi. 








Hawdd oedd gwel'd nad hir amcensid 
Ar y ddaear hon ei hoes, 

Canys gwelw'i grudd â'r eiliw 
Hwnw'r eilfyd ganwaith roes ; 

Eiliw'n dod pan gerddo diwrnod 
Daear fel at fin ei fraw, 

A'r goleuni'n dechreu t'wynu 
Eisioes drwodd oddi draw. 


Gwywo, ddydd i ddydd, a wnelai, 
Dan fy llaith olygon 1; 

Yna rhoes y cryf ddisglaerder 
Hir “farwel' i'w llygad hi: 

Ond tynerwch yr angyles 
Ydoedd yno'n gu ddigoll, 

Gan orseddu fel brenhines 
Lariaidd, dawel, wedi'r oll. 


Ie, peraidd a dinewid 
Ydoedd edrychiadau'i serch, 
Nes cyn myn'd, ymdyfai'n fwyfwy 


Nefol na daearol ferch ; 

Ac ni cheid ei llafar lygaid 
Yn cyffesu fyth i ni, 

Ddim o'r gwayw na'r gwasgfâion 
Diau a oddefai hi. 


“ Gan gyd-ddwyn o hyd yn llariaidd 
Ag yr oll anfonai 'i Rhi, 
Fel pe'n unig i fendithio 
Y pelydrai 'i llygaid hi: 
Nodi'r rhosyn ar ei dwyrudd 
Wnelai rhai â llawen floedd ; 
Gwyddwn i er hyn i'm gofìd, 
Mai ffals wrid yr angeu oedd ! 


Mynodd brofi wrth fy ngado, 
Fod ei serch o hyd yn gref, 
Megis cwmwl yn dyhidlo'i 
Fywyd wrth fyn'd tua'r nef. 
Er yn gwel'd fod ffrwd ei theimlad 
Yn gwasgaru'r nerth yngholl, 
Felly fu! a mawr ei chariad: 
Hyn o'i hanes, trymaf oll! 

Nid yw'r oriau a'i rhagflaenant, 
Ond cysgodau oll o hon ; 
'T'wynai'n unig, pe diflanent, 
Hi yn haul cyfundrefn bron : 
Os o'i blaen fy oriau'n gysgod, 
Aethent ar ei hol yn nos, 
Gan fy nghau yn anial trallod, 
Lle 'rwy'n ffeindio llawer ffos! 


Felly'n raddol gwanach, wanach, 
Ac yn araf iawn yr aeth ; 
Hithau'r einioes, drwy'r fynedfa, 
Yn ymlwybro'n fwyfwy caeth ; 
Yn y diwedd 'rol i gochni 
Groesi'i gwedd ymlaen ac ol, 
Plygu wnaeth ei phen yn dawel, 
Ac ymddiffodd yn fy nghol. 


Mae ei hamser teg i ddisgyn, 
Gan bob deilen lwysaidd las; 
Ac i'r blodau chweg ddiflanu, 
Dan anadlau'r gogledd cras ; 
Oes; achan y sêr i fachlud ; 
Ond pob dwr yn dymhor sy 
I'n diflanu n4, a'n cwympo, 
Gennyt tithau angeu du! 


Deliaist hi ar drofa'r ymyl, 
Fel pe'n myn'd, o awr i awr, 
Gan o gwlwm bach i gwlwm, 
Ei rhyddhau oddiwrth y llawr; 
Ond pan allodd haul ond gwenu 
Foreu Sabboth, collaist hi 
Yna cyntaf ddeigryn gwedd-dod 
Dreiglodd dros fy llwyd-rudd i! 


Dy amrantau'n araf gauad 
Welais—O, f'anwylyd dlos! 
Âr obenydd oer yr Angeu, 
Megis at orphwysdra nos 
Fel ar fachlud haul, y blodau'n 
Cau eu llygaid bach ynghyd, 
Ond dy fod ar ei gyfodiad, 
Ac am byth ar hyn o fyd. 








Ac a gadd erioed ysbrydoedd 
Fath gymmundeb a nyni, 
Pan ein dau heb yngan unsill, 

Graddol ymadewit ti ? 
Pan y cefais fod yn olaf . 
Ddyn ganfyddaist, er o bell, 
Megis cwpl o fynydau 
Cyn y gwelaist Briod gwell. 


Gorphwys yna—'nghol dy Geidwad 
O hyn allan, doed a ddel; 

Hyd yn nod tra yma'n tramwy, 
Ar dy dalcen ceid ei sel, 

Gallwn ninnau—gawsom edrych ; 
Arnat dan dy olaf glwy”! 

Wedi gwel'd dy arwedd yno, 
Peidio ofni marw mwy. 


Sylla heulwen weithiau'n anwyl ; 
Ar ryw bluen fach o ôd, 
Welo ar oer fron y mynydd ; 
Ac a'i gesyd dan ei nod. 
Gan ei 'sbario a'i goliwio ; 
'N hir â rhos-oleuni cu, 
(Megis Haul y nef â thithau,) 
Yn y diwedd myn'd a hi. 


Diwrnod trwm oedd dydd dy angladd, 
Cerddai pawb o'th gylch yn brudd, 
Holl Fethesda a'i chym'dogion ; 
Gyda deigryn ar eu grudd! 
Gwŷr edrychant ar eu gwragedd ; 
Ie'n nghegwch byw eu gwedd, 
Attynt, nes a nes, ymwasgant, 
A meddylient am y bedd! 


< Pridd i'r pridd, a lludw i'r lludw V 
Geiriau cras i'r byw mi wn ; 
Etto felly'th roed i gysgu, 
Gennym yn dy wely hwn: 
Yna taclu dy erchwyni, 
Codi'th ortho'n glyd a chau. . 
Wnaethom heddyw, gan gysegru 
Gyd a'n dagrau'r oll ein dau, 

Dacw'r shawl, a thacw'r Jonel ; 
Dacw bi, 'r umbrella las, 
Daeth yr hyfryd foreu Sabboth 
. Wele finnau'n myn'd i maes; 
Wele fraich dy wr i'th gynnal, 
Dyna'r cloc yn taro naw, 
Yntau, Ioan bach, yn disgwyl 
Mam i gydio yn ei law. 


[ê, aml foreu Sabboth, 
'Rol dy briddo, felly bu, 

Fel pe'th ddisgwyl dros fynydyn, 
Tithau gan yr angeu du! 

A'r trwm Sabboth y'n gadewaist, 
Sul cymmuno oedd efe, 

Ni â'r arwydd yn Methesda, 
Tithau'r sylwedd, yn y ne”. 


Ofer tua'th hen eisteddle 
Try'm hiraethus lygad mwy, 

A'r chwiorydd, am dy gamrau, 
Tua'u blasus gyrddau hwy. 

Am dy help yn gysur cleifion 
Ond y son a'r adgo' gaf 

Ti, drwy'th glefyd hir dy hunan, 
Ddringaist lle nad clwy” na chlaf. 


'Gorais heddyw'r gist sy'n cadw 
Rhyw weddillion iti 'nghudd, 

A. phob un o honynt dynai'r 
Dafnau heilltion dros fy ngrudd ; 

Ac os caiff eneidiau gennad 
I ymwel'd â'r isel wlad, 

Gall'sit tithau wel'd dy blentyn 
Yno'n wylo gyd a'i dad, 


Nad beth wyt yn awr, f'anwylyd, 
D/enaid fewn fy meddwl sydd, 
Try dy gysgod—cwmni'm bywyd 
Gylch f'ymenydd nos a dydd; 
Pan ddygwyddo cysgod rywbryd 
Ddod o'm hol neu wrthol i, 
Moldia hiraeth yn y fynyd, 
Hwnnw'n ffurf dy berson di. 





A! mae serch a gyll ei hana'l, 
Pan el gwrid y rudd i ffwrdd ; 
Arall geir, tra fyddo'n aros, 
Wledd pleserau ar ei bwrdd ; 
Tyfu wnai fy nghariad innau, 
Pan f'ai'th wedd yn llwyda'i gwawr ; 
Tyf yn fwy nag oll o'r diwrnod, 
Hwnnw'th roes lle'r wyt yn awr. 


Digon gwir it' orfod gadael 
Unig blentyn serch dy gol, 
Ond dy santaidd ddylanwadau 
Oll arosant arno'n ol. 
Digon gwir i'r bwa dori, 
Ond yr ergyd ymaith aeth ; 
A hi etyb eitha'i hamcan, 
Canys sicr oedd y saeth. 


Angeu! angeu! passio wnaethost, 
Aml ddrws yn lled ddi nag, 

Gwnest i minnau'm llawr a'm haelwyd, 
A'm hystafell wely'n wag. 

Gado'n llawn wnest ambell fynwes, 
Ond rhoist fynwes wag i mi, 

Oddieithr un ochenaid, 
Sydd yn fwy na'i llonaid hi. 


Och sydd yma, 'n wir, f'anwylyd, 
Ernadoesunochiti; 

Cân di 'mlaen, fy nheg anwylyd, 
Heb un ran o'n hwylo ni; 

Dwfn y rhaid i'r holl alaru, 
Am y marw hwnnw fod ! 

Na roes achos i ddisgyniad, 
Chwerw ddafn o'r blaen erioed. 


Synir pam y'm gwelir gymmaint, 
Am fod ar fy mhen fy hun ; 

Ac am beidio seinio'th enw, 
Anwyl di wrth odid un. 

Ofni'r wyf i ffyliaid glywed 
Ocheneidiau'm dwyfron i! 

Rhag halogi'r pethau ddylent, 
Fod yn hollol eiddot ti. 

Ond tra magwyf y dymuniad, 
Try y byd yn deg ei wawr, 
Gan gildaflu arnaf lygad, 
A lled wasgu 'mraich i lawr: 
Ond, anwyl-wir f'oes yw hwnnw, 
Penaf falm fy mywyd yw, 
Y daw i'm galw gerbyd marw, 
I'm dwyn lle mae fy ffrindiau'n byw. 


Diwedir wrthyf am Ragluniaeth, 
Ac am fod â'i threfn gytôn, 
Fod dy galon—fod dy lygaid, 
Ond dy ddagrau, fyth yr un! 
Âm dy fantais di dywedant, 
Am i minnau fyw drwy ffydd ; 
Ond pwy im' fy nghyfan galon, 
Calon'r amser hwnnw rydd! 


O! y prif a ddifa'r dirion, 
Briod wesgais yn fy mron ; 
Y mae'i chwaer yn difa'm calon, 
Effro innau'r fynyd hon! 
Pwysig glai roed ar y ddwyrudd, 


Gai 'm cusanau. mwyaf cu; 
A'r un adeg gwasgodd mynydd, 
Hiraeth ar fy nwyfron i! 


Etto, balm ar glwyf fy hiraeth, 
Fod y nef yn eiddo Duw; 

A'th fod dithau, 'm hoff anwylyd, 
Yno'n well dy le yn byw ! 

Ac y cawn, wrth ddringo'r rhiwiau, 
Tuag yno ddringaist ti, 

Megis cynt dy hoff gofleidio, 
Lle na ddaw na chroes na chri.” 


Felly'r ddau a droisant adre'n 
Ddigon prudd, o gam i gam, 
Gyd a'u hiraeth dwys yn gwmni, 

Heb y Briod! heb y Fam! 
Ond pan ant at ddrws y Capel, 

Gallech ddarllen ar eu gwedd, 
Araf gam, a dwys ochenaid, 

Yn mha fan mae'r anwyl FEDD. 


MERCH IEUANC, 
Sef y Parch. J. Jones, Llangollen. 





PENNILLION. 


Fel coden ddeu-pen gauad, 
Yn cadw ei holl gynhwysiad, 
Yw calon cybydd ar bob awr, 
Ni rydd pan fo mawr alwad. 


Peth da a doeth yw yfed 

Y ddiod dor y syched; 

Ond yfed diod byth nas tor, 
Nid oes ond ffwl mor ffoled. 


Gwarth enwi enw'r Mawredd 
Mewn gwawd, a gwag oferedd ; 
Nid oes trwy'r bydoedd oll ond dyn 
Yn euog o'r un cabledd. 


Peth dwl f'ai gwaeddi anrheg, 

Fel cyd-gân ar bob brawddeg; 
Ond enwi'r drwg' sydd bechod blin, 
Âr un-dyn nid yw landeg. 


Os ffoledd ydyw crefydd, 

A bod i hon yn ufydd; 

Mil ffolach cablu'r ffoledd wâr, 
Nes dangos gwell arweinydd. 


Y peth ag sydd wirionedd, 

O'i wisgo a gorwagedd, 

Rhoi tad y celwydd wrtho'n sêl, 
Gymnmerir fel anwiredd. 


ì Y diafol. 

Y bwyd' sy'n porthi balchder, 
Ni fyn y corff un amser, 
Rhy ysgafn yw, neu ynte fach, 
Am hyn nid iach ei arfer. 


Y dyn ni wir ddiolcho 

I Dduw am bob peth feddo, 
Yw'r annuwiolaf dan y ser, 
Mae'n waeth na hanner gwallgo. 


Na rowch ar dân ddim tanwydd, 
Efe yn llwyr a ddiffydd ;. 

Ac felly cynnen o bob math, 

Pe tawai pob athrodydd. 


Y pethau sydd bwysicaf, 

Sy'n cael y sylw lleiaf; 

Ond mynant galon dyn ryw bryd, 
Drwy beri'r gofid mwyaf. 


Mae'n rhaid i'r sarph wenwyni 
y , 


Bob blwydd gael pryd arbenig ; 


Ond pryd am oes wna'r tro i ddig 
Y galon felltigedig. 


Rhowch olud mawr ì asyn, 

A chi a gwas i'w ddilyn, 

Fe waedda hanner teulu dyn, 
“* Coronwch ef yn frenin.” 


Os hanfod y babyddiaeth 

Yw yspryd bod yn benaeth, 

Y mae pob dyn yn babydd bach, 
Cyn derbyn iachawdwriaeth. 


Gwaethaf treth yw treth y blys, 
Drudach, caethach, gwaeth ei llys; 
A thra talom hon heb ball, 
Peidiwn grwgnach dan y llall, 


Rhown i natur wrth ei galwad, 
Gwsg a diod, bwyd a dillad, 
Gwaith priodol, a bydd digon 
Un o fil o'n holl feddygon. 


1 At y wisg y cyfeirir. 

Gwell yw byw wrth lai na digon, 
Os bydd rhaid, na byw'n afradlon ; 
Gwell i gorff, a gwell i'r yspryd, 
Gwell i feddu y ddau fywyd. 


Y mae un yn twyllo moddion 

Ei gyd ddyn, trwy addewidion 

Teg, y tâl mewn awr ddyfodol, 

Ond o feddwl gwrthwynebol; 

Tra mae'r llall yn eu lladratta; 

O'r ddau ladron, gwaeth yw'r cynta', 
Gellir gwylied rhag yr olaf, 

Ond pwy nebydd wên y cyntaf. 


Naturiol yw i fochyn 

Roi drwyn yn mhob ryw grugyn ; 
Ond gwarth i ddyn yw d'wyno'i swch, 
Wrth drwyno'r trewlwch melyn. 


Peth hardd mewn ych neu ddafad, 

Ail gnoi wrth raid eu poriad ; 

Ond cnoi rhyw ddail fel hyn gan ddyn 
Sydd frwnt, ac ynfyd afrad. 


Pob geneth landeg odiaeth, 

Gan bawb a fyn ganmoliaeth ; 

Mwy gwerth gan hon yw tegwch pryd, 
Na glendid iechydwriaeth. 


Y ferch sydd mor anhygar, 

Nes methu codi cymmar ; 

Ni chanmol ferched hardd eu gwedd, 
Fath ferch ni fedd y ddaear. 


Mae rhoddwr er mwyn enw, 
Mae rhoddwr er mwyn elw, 
Mae rhoddwr er llesâd i'r gwael, 
Y rhoddwr hael yw hwnw. 


Y gwr a'r llygaid gŵyrog, 
A'r gwyneb mwyaf gwenog, 
A dyn o dafod teg a ffel, 
Yw'r gwaethaf fel cymmydog. 

















Megis diffodd tân mewn pylor, 
Cau y wawr pan fyddo'n agor, 
Ydyw cynnyg cauad genau 

'Rhai gyneuant fân gynhenau. 









































Arfer llawer ydyw gwawdio 

Rhai diniwed wrth fyn'd heibio, 
Gwaeddi, chwerthin am eu penau, 
Gyda dannod eu gwendidau, 

Fel pe byddent hwy'r ynfydion, 
O uwch graddau nac yw dynion; 
Ond gwybyddwn, hil gwiberod 

A rhyw'r diafol yw'r dyhirod. 


Arfer rhaì yw trin achosion 
Drwg a da eu cymmydogion ; 
Bwytta'n flysig eu pechodau, 
Gwawdïo gwedi'n eu rhinweddau. 


Fel cludwyr mân sypynau, 

Neu gludwyr cod-lythyrau, 

Y gwelir llu o dŷ i'r llall, 

Yn chwalu gwallddrwg chwedlau. 


Doethach ieuo ych ag asyn, | 
Camel gwrol ag ebolyn, | 
Na phriodi hoyw lances, | 
Byth a henddyn, wrth bob hanes. 

| 


Nid oes neb yn gwel'd ei hunan, 
Ol a blaen yn gwbl gyfan ; 

Ond ni welwn ar un olwg 

Bawb ein gilydd, yn bur amlwg ; 
Felly rhai ni welant bechod 

Yn eu hunain, nac un palldod, 
Pe bai megis peehod Judas, 
Pharaoh, Herod, gyda Demas ; 
Am na fynant wel'd eu buchedd 
Lawn o bechod, aflan agwedd ; 
Ond hwy welant bechod bychan 
Eraill, fel y mwyaf aflan. 

Ei 'wyllys gywir hu ;! 
Dyweded pawb gan hyny 
Âm feddo felly fu : 


Pob gwall, neu golled, wel y call, 
Mewn trâs neu estron, 
Par ofid calon 
I hwn yn gyson, 
Ni char mewn dynion ball; 
Fel myn ef fod ei hunan, 
O anian myn y llall. 


Ynfydrwydd yw ymddiried 

I fwriad, gair na gweithred, 

Y dyn wna gam a'i deulu'i hun, 
Gwell rhag fath adyn gwylied. 


Gochel dwyll gan fab gweniaethgar, 
Rhodia'n mhell rhag mab rhodresgar, 
Rhed rhag deniad y rhodiennwr, 
Saf yn mhell rhag pob segurwr, 
Paid a minial dim i'r meddwyn, 
Paid fy merch priodi mochyn ; 
Myn ddyn drwyddo o dda arfer, 
Dyn, nid bwystfil, o ran tymher: 
Blin yw gweled merch ddiniwed, 
A'i holl galon ar ddyn caled ; 

Mil am gant o'r glan enethod, 

Sydd yn benaf am wr priod, 

Pe bai'r gwaethaf sydd yn rhodio, 
Mynant hwnw cyn bod hebddo ; 
Rhyfedd na chymmerant rybydd 
Rhag fath ffoledd, gan eu gilydd. 


Os rhoir i rai ddyrchafiaeth, 
O herwydd mawr ragoriaeth, 
Dymuna llawer iddynt gam, 
— Os nid eu damnedigaeth. 
Y mae llawer un yn cloddio 
Pwll i arall, ac yn syrthio 
Iddo'i hunan, yn y diwedd, 
Ynddo'n marw mewn cynddaredd. 


1 Parod: 





